cyanic-selkie/wikianc huggingface dataset:
Felttogene i New York og New Jersey
Felttoget i New Jersey
General lord Cornwallis fortsatte å forfølge Washingtons hær gjennom New Jersey helt til amerikanerne trakk seg tilbake over Delaware-elva inn i Pennsylvania tidlig i desember. Britene gikk da i vinterleir siden felttoget tydeligvis var ferdig for året. Men selv om Howe hadde gått glipp av flere muligheter til å svekke opprørshæren, hadde han drept eller tatt til fange mer enn 5000 amerikanere. Han kontrollerte store deler av New York og New Jersey, og var i en god posisjon til å gjenoppta operasjonene til våren. Nå hadde han også opprørshovedstaden Philadelphia innen rekkevidde.
Fremtiden til den kontinentale hæren, og dermed også selve revolusjonen, så mørk ut. «Dette er tidene som tester menns sjel,» skrev Thomas Paine som var med hæren i tilbaketrekningen. Hæren hadde skrumpet inn til færre enn 5000 stridsdyktige menn og ville reduseres til 1400 etter at kontraktene gikk ut på slutten av året. Stemningen var laber, den folkelige støtten vaklet og kongressen oppgav Philadelphia i fortvilelse.
Washington svarte med å gå på offensiven. Han krysset Delaware i stillhet julaften og tok nesten 1000 hessere til fange i slaget ved Trenton den 26. desember 1776. Cornwallis marsjerte for å ta tilbake Trenton, men ble utmanøvrert av Washington som lyktes i å angripe baktroppene til britene ved Princeton den 31. januar 1777. Washington la seg så i vinterkvarter ved Morristown etter å ha tatt det meste av kolonien tilbake fra britene.
Hannes Meyer
Hans Emil Meyer (født 18. november 1889 i Basel, død 19. juli 1954 i Crossifisso di Lugano) var en sveitsisk arkitekt og urbanist (byviter) som også arbeidet i Tyskland. Meyer var lærer i Bauhaus fra 1927. Han etterfulgte Walter Gropius som rektor fra 1928 til 1930. Da måtte han på grunn av sitt radikale politiske engasjement forlate Tyskland.
Loschmidts konstant
Loschmidts konstant er antall partikler i en kubikkcentimeter ideell gass ved Standard trykk og temperatur, det vil si ved 0 °C og 1 atm trykk (STP). Partiklene kan være enkelte atomer eller molekyler. Den har verdien
Den er oppkalt etter den østerrikske fysiker og kjemiker Josef Loschmidt som for omtrent 150 år siden kunne gi den en numerisk verdi basert på fysiske målinger av egenskaper ved reelle gasser. For første gang hadde man dermed også en ganske god bestemmelse for størrelsen til atomer og molekyler.
Fra tilstandsligningen for en ideell gass følger at
hvor NA er Avogadros konstant, R er den universelle gasskonstant R = 8,314  J/K mol, P0 = 101,325 kPa er normaltrykket og T0 = 273,15 K normaltemperaturen. En bestemmelse av Loschmidts konstant er derfor ekvivalent til en bestemmelse av Avogadros konstant.
Legg merke til at definisjonen av Loschmidts konstant er basert på eksistensen av en ideell gass som strengt tatt ikke finnes. Dette er en av grunnene til at den nå er blitt erstattet av Avogadros konstant. Denne er definert uavhengig av slike antagelser og er derfor av mer fundamental betydning.
Historie
Da den engelske fysiker John Dalton på begynnelsen av 1800-tallet kom med sine første, konkrete ideer om hvordan materien var bygd opp av atomer, tenkte han seg at disse fylte ut rommet i et stoff. Det skulle også være tilfelle i en gass. Men spesielt etter de nøyaktige målingene til den franske fysiker Gay-Lussac om hvordan forskjellige gasser kombinerte seg, ble det klart at atomene måtte være svært små og kunne bevege seg nesten fritt omkring i en gass.
I tiden etter 1860 ble de første teoriene utarbeidet for beskrivelse av gassers egenskaper basert på dette bildet. Dette var begynnelsen på kinetisk gassteori som ble først utarbeidet av den tyske fysiker Clausius og den engelske fysiker Maxwell. Sentralt i denne beskrivelsen var den midlere fri veilengden λ som er den gjennomsnittlige avstanden mellom to partikkelkollisjoner. Denne kunne nå beregnes ved å anta at hvert atom var en liten kule med diameter d som beveget seg fritt mellom kollisjonene med andre atomer. Maxwell fant først at λ = 1/nπ d 2 hvor n er gjennomsnittlig antall partikler per volumenhet. Kunne man altså måle denne midlere kollisjonsavstanden λ, ville man kunne bestemme størrelsen d til atomene. Rundt 1865 bestemte Loschmidt seg for å gjøre dette.
Beregningen til Loschmidt
Hvert atom i gassen vil i gjennomsnitt utfylle et volum Vg = 1/n0 ved 0 °C og 1 atm trykk. I den kondenserte fasen antok Loschmidt at atomene ligger tett inntil hverandre. Hvert atom har et volum Vl = (4/3) π (d/2)3 = π d 3/6. Mellom atomene i væsken vil det være mindre smårom som avhenger av hvor tett de er pakket sammen. Dette prøvde Loschmidt å estimere. Når han så regnet ut kondensasjonsforholdet ε = Vl /Vg = π n0d 3/6, så han at dette kunne relateres til den midlere fri veilengden λ. Det teoretiske resultatet for denne hadde i mellomtiden blitt forandret til λ = 3/4n0 π d 2 av Clausius. Dette resultatet brukte Loschmidt som dermed utledet den viktige sammenhengen
For kondensasjonsforholdet for luft tok Loschmidt verdien ε = 8,7×10-4 basert på mange forskjellige observasjoner og målinger. Det samme forholdet for vanndamp kan finnes ved å betrakte en mol vann som i gassfasen har et volum 22,4 liter ved STP. Dette følger direkte fra tilstandsligningen for en ideell gass. Samtidig er den molare massen for vann 18 g. Dermed vil 18 g vann ha et volum lik 18 cm3 da massetettheten av vann er 1 g/cm3. For vann er derfor ε = 18/22400 = 8,0×10-4.
Den midlere fri veilengden λ kunne ikke måles direkte. Derimot bestemmer den størrelsen til viskositeten for gassen. Maxwell hadde vist ut fra sin kinetiske teori at viskositetskoeffisieneten er gitt som η = (1/3)ρλv. Her er ρ = nm massetettheten til gassen hvor m er massen til et atom og kan bestemmes fra tilstandsligningen for gassen eller måles direkte. Videre er v den gjennomsnittlig hastigheten til atomene i gassen. Og denne hadde Clausius beregnet noen år tidligere. Eksperimentelle verdier for koeffisienten η var allerede blitt funnet for flere gasser, blant annet for luft av den irske fysiker George Stokes. Loschmidt brukte derfor verdien λ = 140 nm som fulgte fra disse arbeidene. Dermed blir diameteren til et luftmolekyl. Dette resultatet er omtrent fem ganger større enn dagens verdi, men likevel meget godt tatt i betraktning av den forholdsvis enkle beregningen som ligger bak.
Loschmidts konstant
Det som vi i dag kaller Loschmidts konstant, ble ikke beregnet av Loschmidt selv. Men den følger direkte fra hans bestemmelse av diameteren til et atom. Bruker man nemlig denne i uttrykket for den midlere fri veilengden λ, følger det at
Setter man her inn verdiene for ε og λ, finner man n0 = 0,18×1019 cm-3. Dette er omtrent en faktor femten mindre enn dagens verdi. Åtte år senere gjennomførte Maxwell en tilsvarende beregning og fant da n0 = 1,9×1019 cm-3 som er betraktelig nærmere den riktige verdien.
Vincent Lebbe
Frédéric Vincent Lebbe, kjent som Vincent Lebbe, kinesisk: Lei Mingyuan 雷鳴遠 (født 19. august 1877 i Gent i Belgia, død 24. juni 1940 i Chongqing i Kina) var en belgisk katolsk prest og kinamisjonær fra lasaristenes orden. Han grunnla to katolsk e ordener og er kjent for sitt engasjement for at den katolske kirke i Kina skulle utvikle sitt eget kinesiske presteskap og få kinesiske biskoper.
Liv og virke
Vincent var sønn av en flamsk far og en engelsk mor med halvfranske aner. Faren var notar. Han fikk en moderne katolsk oppdragelse der det særlig var den franske kultur som ble formidlet.
I løpet av skoleårene bestemte han seg for å bli prest og forsøke å bli sendt til Kina som misjonær; han var inspirert av lasaristpater Gabriel Perboyres virke og martyrium der. Han sluttet seg derfor til den samme ordenen som ham, lasaristene. I februar 1901 reiste han som teologistudent til Beijing, sammen med den apostoliske vikar av Beijing, Pierre-Marie-Alphonse Favier. På denne tiden var Qing-Kina i etterdønningene av bokseropprøret, og den nasjonale forbitrelese over de traktater landet var blitt påtvunget av konolialistiske utenlandske makter for en generasjon siden var økende i folket.
Vincent Lebbe tok avstand fra det franske protektoratet over misjonene, og ble også dypt skuffet over den nedlatende og tildels sjåvinistiske holdning enkelte av hans medbrødre i lasaristene la for dagen. Han oppfattet dette som arrogant og paternalistisk overlegenhetsfølelse. Selv avviste han enhver europeisme i misjonsarbeidet og gikk utrettelig inn for at man snarest mulig satset på en bredere og bedre utvikling av et kinesisk presteskap som man så kunne overføre ansvaret for kirkestyret til.
Da Tianjin ble kirkelig utskilt fra Beijing i 1912 og fikk egen biskop, ble pater Lebbe gjort til generalvikar der.
Pater Lebbe utviklet også et betydelig presseapostolat. Sammen med kinesiske katolikker grunnla han i 1912 Kinas første katolske ukeblad, og tre år etter den katolske dagsavisen Yi shi bao («Det offentlige vel») for Nordkina som snart utviklet seg til et høyt ansett partipolitisk uavhengig organ som også var fritt for kirkelig overformynderi. Han grunnla også et misjonstidsskrift og et ukemagasin for kvinner og barn. I 1918 ble han ferdig med sin oversettelse av Corpus Paulinum (apostelen Paulus' brever i Det nye testamente).
På grunn av sitt sterke engasjement på kinesernes side i «Laoxikaiaffæren» (1916/17) ble han i 1917 sendt/forvist til Ningbo i Zhejiang i Sørøstkina. Denne affæren dreide seg om franskmennenes ønske om å utvide sitt konsesjonsområde i Tianjin slik at også blant annet Laoxikai, den katolske domkirken der kom innenfor deres territorium. Biskopen og pater Lebbe hadde forskjellig syn på saken.
Fra 1920 til 1927 virket han i Europa og var sjelesorger for kinesiske utenlandsstudenter. Han etablerte et hjelpeapparat for dem i Paris i 1923, «Associatio catholica iuventutis Sinensis». I Belgia opprettet han et fellesskap for sekularprester som skulle stå til disposisjon for misjonene: «Société des Auxiliaires des Missions» (SAM) (kirkerettslig approbert i 1939), og dessuten en kvinnelig gren noe senere.
Lebbes skarpe kritikk av misjonsarbeidets prinsipper og praksis og hans iherdige iver for en nyorientering fant gjenklang i de pavelige misjonsencyklikaer «Maximum illud» (Benedikt XV, 1919) og «Rerum ecclesiae» (Pius XI, 1926), og da sistnevnte pave konsekrerte seks kinesiske biskoper i Peterskirken den 28. oktober 1926 var pater Lebbe til stede som æresgjest.
Etter tilbakekomsten til Kina virket pater Lebbe først i Anguo i Zhili (Hebei) under den nyviede biskop Melchior Sun. Her grunnla de i fellesskap i 1928 «Congrégation des Petits Frères de Saint-Jean-Baptiste» (Yaohan xiao xiongdi hui 耀漢小兄弟會). Lebbe grunnla også søsterkongregasjonen Petites Soeurs de Sainte-Thérèse de l'Enfant-Jésus,
Da de første krigshandlinger mellom Japan og Kina brøt ut, organiserte pater Lebbe en sanitetsgruppe; ut av patriotisk pliktfølelse for sitt nye fedreland ledsaget han frivillige sykepleiere og sykebærere i felten. Tyve av medlemmene av Congrégation des Petits Frères de Saint-Jean-Baptiste inngikk i denne gruppen. Dette begynte så tidlig som i 1933, etter den japanske invasjon av Rehe. Ettersom lasaistordene var svært avvisende til dette engasjementet, trådte Lebbe ut av lasaristordenen. avla løfter hos Petits Frères, og i desember 1933 overtok han personlig ledelsen av denne nye kongregasjonen.
Han ble en personlig venn av marskalk Chiang Kai-shek.
I mars 1940 ble han tatt til fange av kommunistene. De anså han som agent for Kuomintang og underkastet ham seks ukers hjernevask og tortur. Etter at han ble fri var hans helseytilstand så svekket at han døde kort etter sin ankomst til Chongqing. Den nasjonalistiske Kuomintangregjeringen forordnet at hans dødsdag skulle være nasjonal sørgedag, og utropte ham til en «nasjonens helt».
Junior-VM i synkronsvømming 2001
Junior-VM i synkronsvømming 2001 (junior-VM i synkronsvømming) ble arrangert i Federal Way (Seattle) i USA i 2001.
Stanton (Iowa)
Stanton er en by i Montgomery County i Iowa, USA. Befolkningen var 689 i 2010 folketellingen.
Stanton ble først befolket av svenske innvandrere. Stanton er best kjent for sine to vanntårn. Tankene er malt og formet som en gigantisk kaffekanne og kaffekopp (omtalt som "den største svenske kaffekanne i verden"). Disse spiller på det faktum at Stanton er hjembyen til skuespilleren Virginia Christine, best kjent for TV-seere som "fru Olsen" i klassiske reklamefilmer av Folgers.
Ursula Happe
Ursula Happe (født 20. oktober 1926 i Danzig) er en tysk tidligere svømmer, som under sommer-OL i 1956, i Melbourne, tok gullmedalje på 200 m brystsvømming.
Ursula Happe er mor til Thomas Happe som var med på det vesttyske håndballaget som deltok i Sommer-OL 1984.
Lagan (by)
Lagan (russisk: Лагань) er en by i Republikken Kalmykia i Russland. Den ligger noen få kilometer fra Det kaspiske hav. Innbyggertall: 14 345 (folketelling 2002).
Ivan Stanković
Ivan Stanković (født 27. april 1982) er en serbisk håndballspiller. Han representerte landet sitt under Sommer-OL 2012 i London, der han endte på niendeplass med det serbiske landslaget.
Fylkesvei 6892
Fylkesvei 6892 (Fv6892) går mellom Møen og den østre delen av Ytterøya i Levanger kommune. Veien (medregnet ringveien) er 6,2 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 138 (Nord-Trøndelag).
Anders Bye
Anders Bye er navnet til flere personer:
Börje Persson
Börje Persson var en svensk fotballspiller. Persson, som var midtbanespiller, spilte 30 kamper og scoret sju mål for Malmö FF i Allsvenskan fra 1941 til 1944.
Nordvang
Nordvang kan peke til:
Slåttetromme
Slåttetrommen er en tromme som trolig først ble introdusert i Norge som et militærinstrument på 1300- eller 1400 tallet. Slåttetrommen er i utgangspunktet lik de gamle militærtrommene, selv om det ble laget mange forskjellige variasjoner rundt i de forskjellige bygdene i landet. Trommen som instrument og tamburene (trommeslagerne) som utøvere var spredt i hele landet, da alle militære avdelinger hadde tamburer. Trommen var også nyttet som sivilt instrument som varslet f.eks. bystyremøter i de store byene eller brann. I festlige lag skal det være musikk og dans, og da trommeslagere og trommene var spredt over hele landet ble de en selvfølgelig del av den folkelige kulturen. De musikalske uttrykksformer var de norske slåttetradisjonene, og resultatet ble slåtterytmer uttrykt på tromme kombinert med den underliggende virvelen fra militærsignaltradisjonen. Etter hvert ble trommen svært populært, og i enkelte deler av landet var det en selvfølge å ha en god tambur i bryllup.
Trommeslått-tradisjonen holdt seg lengst på Vestlandet, og særlig i Fusa, Os og på Sotra. De siste bryllupene der man kjenner til at det ble brukt bryllupstambur, ble feiret rett etter andre verdenskrig. Trommeslåttradisjonen fikk sin renessanse på 1990-tallet, og fra da av har flere trommeslagere benyttet seg av tradisjonsstoffet ved forskjellige konserter og i diverse andre anledninger. De fremste tradisjonsbærere av «Sundvor-tradisjonen» (etter trommeslåttinnsamleren Johannes Sundvor, som samlet trommeslåtter rundt perioden 1900–1930) er Eirik Sundvor, Carl Haakon Waadeland, Birger Mistereggen, Rolf K. Seldal og Sindre Sætre.
Lærebøker
Carl Haakon Waadeland ga i 1991 ut læreboka Trommeslåtter – en trommeslagers skattekiste, med tilhørende kassett (seinere CD). Rolf K. Seldal har også gitt ut en lærebok i slåttetrommeslåttspill som heter Hvordan lære tradisjonelle trommeslåtter.
Rørmøll
Rørmøll (Amphisbatidae) er en artsfattig familie av sommerfugler som hører til den store gruppen Gelechioidea. Det er litt uklart hvilke grupper som bør regnes til denne familien, noen klassifikasjoner inkluderer stammene Hypercalliini (her regnet til Hypertrophidae) og Telechrysidini (her regnet til Depressariidae) til Amphisbatidae, mens andre inkluderer alle disse i den store familien Oecophoridae (i vid forstand). Et karakteristisk trekk for rørmøllene er at larvene lever i rørformede hus av visne blader holdt sammen med silke, og også forpupper seg i disse, ofte festet til en trestamme. De fleste av artene hører til den store slekten Pseudatemelia.
Utseende
Små til middelsstore (vingespenn for nordiske arter 10 – 24 mm), grålige eller grågule møll. Hodet er forholdsvis lite og tett kledt med oppstående hår. Labialpalpene er krummet oppover og bakover, hos Pseudatemelia når de neppe lenger enn halvveis opp langs hodets framside, hos andre slekter kan de være lengre. Antennene er trådformede og litt over halvparten så lange som forvingene. Disse er avlange, avrundede i spissen, langs ytterkanten, men ofte ikke langs bakkanten med ganske lange hårfrynser. Bakvingene er bleke på farge, middels brede, med hårfrynser som er noe kortere enn vingebredden. Beina er ganske korte og slanke, med markerte sporer.
Levevis
Larvene omgir seg med et rørformet hus laget av visne blader holdt sammen med silke. Det er ikke helt klart hva de spiser. Rørmøllene finnes vanligvis i skog.
RS 2 «Langesund»
RS «Langesund» (RS 2) er en tidligere redningsskøyte som ble bygget for Langesund Kreds til Skibbrudnes Redning i 1893 av Thor Martin Jenssen, Porsgrund Baadbyggeri i Knardalstrand.
En storm i Langesundsbukta 12. februar 1892, hvor Colin Archer losskøyter reddet fiskere, gjorde at mange mente det beste var å satse på sikre losskøyter av Archer-typen som et redningsvesen. Enker etter omkomne fiskere fikk hjelp med pengeinnsamling og startet Langesund Kreds til Skibbrudnes Redning, en lokal avdeling av Redningsselskapet i området som i dag kalles Grenland. Langesund krets satte i gang bygging av sin skøyte et halvt år før Redningsselskapet da de holdt en konstruksjons- og anbudskonkurranse først. RS «Langesund» ble derfor den første norske skøyte i redningstjeneste.
Ifølge Norges Sjøfartstidende 2. feb. 1893, et par dager etter sjøsetting, hadde båten disse ca. mål: Lengde 43 norske fot (44,3 engelske fot). Bredde 15 n.fot (4,70m). Dypgående 7,5 n.fot (2,35m). Jernkjøl 20 Skp (3,2 tonn). I tillegg var det innvendig jernballast. Den var rigget som losskøyte, dvs. 1-master med stort storseil.
Ifølge Norges Sjøfartstidende 1. juli 1893, hadde båten disse ca. mål: Lengde 42 n.fot (43,2 eng. fot). Bredde 15 n.fot (4,70m). Dypgående 8 n.fot (2,51m). Jernkjøl 17 Skp (2,7 tonn) og ballast 45 Skp (7,2 tonn).
Båten ble som de andre redningsskøytene bygget "synkefri", dvs. med dobbelt skrog av solid vanntett garnering (plank på innsiden av spantene) og vanntett dørk.
Da Thor Martin Jenssen startet sitt verft i 1885, bygget han de første årene losskøyter med jernkjøl etter Colin Archer s tegninger. Han fikk etter hvert andre lokale konstruktører, men linjene var fortsatt av Archer-typen med jernkjøl. Hvem ellers som konstruerte for Thor Martin Jenssen er ukjent fram til 1896, da Fredrik Johannessen ble engasjert. Tegningen til RS 2 er ikke kjent, annet enn at bilder viser at den er av Archer-typen med skarpe linjer, særlig i baugen. RS «Tordenskjold» (RS 3) var også bygget av Jenssen, men som ren losskøyte i 1889. Den var bygget etter samme tegning, men var én fot kortere.
Losredningsskøytene ble betjent av loser, men det kom i konflikt med losenes arbeid og båtene ble innen et år overført til Redningsselskapet. RS 1 «Colin Archer» da var bygget og i tjeneste og «Langesund» ble da den andre i Redningsselskapets eie og fikk malt nr. 2 i ringen i seilet. Vel i bruk ble de større 2-masterne foretrukket og det ble ikke noe mere samarbeid med losene; les mer om losredningsskøyter.
Frem til 1913 var RS 2 «Langesund» i redningstjeneste i vinterhalvåret i området fra Portør/Jomfruland til Stavern/Svenner.
RS 2 «Langesund» assisterte 3 604 båter og skip og berget 102 personer fra «den visse død».
Sjøkartverket kjøpte deretter båten som vedlikeholdsfartøy for fyr og sjømerker og brukte den fram til 1937. Kjøper var muligens Eilert Dingen i Bergen. Videre skjebne er ukjent.
Båten fra 1993 som kaller seg RS 2 «Langesund»
I 1988 ble et vrak med navn «Flinken» funnet, som ifølge opplysninger fra Sjøfartsdirektoratet, var RS 2. Opplysningen finnes også i Norsk Lysningsblad 11/2-1949 i forbindelse med salg fra konkursbo. «Flinken» var både lengre og bredere enn RS 2 var, men dette ble tilskrevet en ombygning på 1940-tallet. Vraket av «Flinken» ble hugget opp og noen deler ble fraktet til båtbygger. Original tegning av RS 2 fantes ikke, så ny tegning ble laget basert på senere redningsskøyter. Noen få deler av «Flinken» ble brukt i nybygget som sto ferdig i 1993 med lengde 44,3 eng. fot og bredde 4,86 m og dypgående 2,60 m med 7,5 tonn blykjøl pluss like mye innvendig ballast.
I ettertid har det vist seg at «Flinken» ikke var RS 2; opplysningene fra Sjøfartsdirektoratet og lysningsbladet var feil. «Flinken» er å finne i merkeregisteret for fiskebåter allerede i 1920 (første merkeregister) og da var RS 2 ennå eid av sjøkartverket. Dessuten er den er oppført som bygget i 1906 og var lengre og bredere enn RS 2, dvs. lenge før ombygningen på 1940-tallet. «Flinken» er i merkergisteret med nr. H-9-AV fra 1920 - 1928 og med nr. H-184-S fra 1928 - 1945. Ved konkurssalget i 1948-49 har båten kjenningssignal LMWM ifølge lysningsbladet. Dagens RS 2 «Langesunds» skrog har derfor ikke noe til felles med den opprinnelige RS 2 fra 1893, men ligner mer på de senere redningsskøytene, men et par fot kortere. Riggen er som RS 2, 1-master. Skøyta eies av et andelslag bestående av blant andre Bamble kommune og drives av Langesundsfjorden Kystlag.
Guti
José María Gutiérrez Hernández (født 31. oktober 1976 i Madrid) er en spansk tidligere fotballspiller som sist spilte for Beşiktaş.
Karriere
I 1997 var Guti med å vinne La liga og den spanske cupen. Han spilte 17 kamper og scoret ett mål. Han ble kalt opp i U21 troppen til Spania i EM 1998. Han var også med og vinne Mesterligaen med Real Madrid.
In Old Kentucky (1909)
In Old Kentucky er en amerikansk stumfilm fra 1909, regissert av D. W. Griffith.
Handling
I begynnelsen av den amerikanske borgerkrigen forsøkte Kentucky å ha en nøytral posisjon mellom de krigførende delstatene. Familier bestemte selv hvilken side de ønsket å støtte, og derfor var det veldig mange familier i Kentucky som ble splittet. I Mr. Wilkinsons familie tok George, hans yngste sønn, opp unionsflagget. Han ber også broren sin, Robert, om å gjøre det samme.
Men Robert ønsker å støtte konføderasjonen, og nekter å lytte til brorens resonnement. Han ønsker heller å verve seg til Sørstatene. Senere blir Robert valgt ut for å sende en viktig beskjed, og ettersom han sannsynligvis må passere gjennom fiendtlige området går han kledd i unionsuniform. Men Robert blir oppdaget, og skytes på av George - som er uvitende om Roberts virkelige identitet.
Robert blir deretter forfulgt og pågrepet av unionsstyrkene, før Robert og George møtes igjen for første gang. Men familien er viktigere enn krigen, og George gir beskjed om at broren skal henrettes - før Robert klarer å stikke av. Til slutt, når borgerkrigen endelig er over, kan George vende hjem med triumferende bannere, forfremmet i rang, og med hele landsbyen samlet for å hilse på ham og ønske ham velkommen. Men samtidig går Robert i fillete klær, og er hjemløs.
Kathryn Grayson
Kathryn Grayson (født Zelma Kathryn Elisabeth Hedrick den 9. februar 1922 i Winston-Salem i Nord-Carolina, død 17. februar 2010 i Los Angeles i California ) var en amerikansk skuespillerinne og sanger.
Grayson medvirket i en rekke musikalfilmer på 1940- og 1950-tallet. Hennes første film var Andy Hardy's Private Secretary i 1941 hvor hun spilte mot Mickey Rooney. Det drøyde ikke lenge før hun fikk spille mot MGMs store stjerner som Gene Kelly i To gaster går i land (1945) og Fred Astaire.
Sine beste roller hadde Grayson i Show Boat (1951) og Kiss Me Kate (1953). Hennes siste film ble Vagabond King i 1956. Etter dette har hun jobbet i teater og på nattklubber. Hun har fått en stjerne på Hollywood Walk of Fame.
Asiamesterskapet i friidrett 2019
Asiamesterskapet i friidrett 2019 ble arrangert i Doha i Qatar fra 21. til 24. april 2019.
Roda JC Kerkrade
Roda JC Kerkrade er en nederlandsk fotballklubb fra Kerkrade i Limburg som spiller i Eerste divisie. Klubben var uavbrutt i Eredivisie mellom 1973 og 2014, med en andreplass fra 1994/95 som beste resultat. Etter å ha rykket rett opp igjen fra Eerste divisie i 2015 rykket klubben igjen ned etter play-off i 2017/18–sesongen.
SingStar
SingStar er en serie av karaokespill som ble sluppet til Sonys PlayStation-konsoller, utviklet av London Studio og utgitt av Sony Computer Entertainment. Mange utgaver av spillet ble utgitt til PlayStation 2 på 2000-tallet, i tillegg til egne utgaver av spillet til PlayStation 3. Spillet er også tilgjengelig på PlayStation 4 som gratis nedlastning, hvor brukere kan betale for sanger enkeltvis eller i pakker. Spillene har hatt en rekke lokale utgivelser i mange europeiske land, deriblant Norge og Sverige.
SingStar-spillene til PlayStation 2 og PlayStation 3 distrubueres enten som spill alene eller i pakke med et par USB-mikrofoner. Trådløse mikrofoner er også tilgjengelige. Spillene er kompatible med EyeToy, PlayStation Eye og PlayStation 4-kameraer, som lar spillere se og gjøre opptak av seg selv mens de synger.
Friidrett under Sommer-OL 2008 – Kulestøt kvinner
Kvinnenes kulestøt under Sommer-OL 2008 fant sted den 16. august 2008 på Beijing National Stadium.
Junior-VM i synkronsvømming 2002
Junior-VM i synkronsvømming 2002 (junior-VM i synkronsvømming) ble arrangert i Montréal i Canada i 2002.
Mesofinans
Mesofinans  er en finansieringsløsning som er tilpasset små og mellomstore bedrifter. Utlånene er noe større enn det som er vanlig i mikrofinans.
Oran
Oran er en by i Algerie med ca. 850,000 innbyggere. Byen var underlagt Vichy-regimet under andre verdenskrig, men ble frigjort av de allierte i Operasjon Torch i 1942.
Haga slott
Haga slott er et slott i Hagaparken i Solna kommune i Stockholm, Sverige. Det ble oppført 1802–1805 for kong Gustav IV Adolf av Sverige av arkitekten Christoffer Gjörwell. Slottet er utformet i italiensk villastil.
Oran
Oran har et mildt klima om vinteren, og varmt om sommeren. Om vinteren kan det bli ned i 5°C, om sommeren kan det bli opptil 46°C.
Haga slott
Siden 1966 benyttes Haga slott som gjestebolig for prominente gjester ved for eksempel statsbesøk. Det svenske kronprinsparet, Victoria av Sverige og Prins Daniel av Sverige, flyttet inn på Haga den 15. november 2010.
Referanser
Hagapark
Hagaparken
Hagaparken er en engelskinspirert park på området Haga i Solna kommune i Stockholm, ved Brunnsviken. Parken ble bygget for kong Gustav III av Sverige i årene 1780–1797 av flere ulike arkitekter. I parken finner man, foruten den tidligere kongelige boligen Haga slott, også paviljonger, tempel og kiosk.
French Open 1972
French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1972 ble arrangert i perioden 24. mai til 6. juni. Andrés Gimeno vant finalen over Patrick Proisy og i damefinalen vant Billie Jean King fra USA over australske Evonne Goolagong.
Fra Fysikkens Verden
Fra Fysikkens Verden er et norskspråklig tidsskrift med artikler om norsk og internasjonal fysikk. Artiklene har en populær form og omhandler både historiske, aktuelle og biografiske temaer fra fysikken, skrevet av norske fysikere.
Tidsskriftet kommer ut fire ganger i året og er medlemsblad for Norsk Fysisk Selskap.
Fra Fysikkens Verden kom ut første gang i 1939, da med Egil Hylleraas som redaktør. Han ble i 1956 etterfulgt av Gotfred Kvifte, mens Haakon Olsen overtok i 1962.
In Little Italy
In Little Italy er en amerikansk stumfilm fra 1909, regissert av D. W. Griffith.
Handling
Marie har to potensielle friere. Hun aksepterer Victor, og avviser Tony - som knivstikker Victor i et anfall av sjalusi.
Når han senere oppdager at Victor fremdeles er i live, bryter han seg inn i hjemmet til Marie hvor Victor rekonvaleserer seg for å angripe ham igjen. Han truer også med å angripe Marie, når politiet bryter inn og arresterer ham.
Liv Tomter
Liv Tomter (født 27. august 1901 i Hakadal, død 13. november 1978) var en norsk småbruker og stortingspolitiker for Arbeiderpartiet.
Tomter ble født i Hakadal i Akershus, som datter av læreren Andreas Haugen og Anna Ellevine Kopperud. Etter endt skolegang på Lier fylkesskole i 1919, gikk hun videre på husmorskolen i Buskerud, og deretter på M. Schønbergs lærerinneskole i husstell i Oslo. Fra 1922 til 1925 arbeidet hun som husstellærer i Vestre Slidre, før hun tok et lærerinnekurs ved Industriskolen i Oslo i 1926, og deretter arbeidet to år som lærer i husstell og håndarbeid ved en privat husmorskole i Ringerike. I 1928 flyttet hun til Nes kommune, hvor hun sammen med sin mann drev opp en husmannsplass til et gårdsbruk, samtidig som hun deltok aktivt i lokalpolitikken for Arbeiderpartiet.
I 1928 ble hun samtidig med i styret i Årnes arbeiderkvinnelag, hvor hun ble formann i 1935. I 1935 ble hun også formann for Nes husmorskole og Husstellnemnda i Nes, samt varaformann for Nes pleiehjem.
Etter andre verdenskrig kom Tomter med i rikspolitikken, da hun ble valgt inn på Stortinget som Arbeiderpartiets 1. vararepresant fra Akershus. Da Trygve Lie ble oppnevnt som FNs generalsekretær 1. februar 1946, rykket Tomter opp som fast representant. Hun ble gjenvalgt i fire påfølgende perioder, og satt tilsammen på Stortinget i 20 år. Hele tiden var hun medlem av Landbrukskomiteen, og skal ha vært en god talskvinne for jordbrukets likestilling med andre næringer. Spesielt kjent ble hun for sin store innsats for å løse vannforsyningsproblemene på bygdene. I 1946 startet hun arbeidet med å lede en komite som arbeidet med å løse problemene, og det var ikke minst hennes innsats som bidro til at tusenvis av hjem på bygdene fikk innlagt vann.
Klarinett
Klarinett er et musikkinstrument i treblåserfamilien.
Liv Tomter
Liv Tomter døde i 1978, og ble begravet på Årnes.
Fylkesvei 6914
Fylkesvei 6914 (Fv6914) går mellom Skorset i Steinkjer og Lein i Verdal. Veien følger stort sett vestbredden på Leksdalsvatnet.
Klarinett
Navnet kommer av italienske clarino som betyr trompet, og suffikset -etto som betyr «liten», fordi de første klarinettene hadde et register som lignet trompetens.
Klarinetter blir laget av spesielle treslag, hovedsakelig grenadill, eller, i tilfeller hvor det gjelder billige modeller, komposittmaterialer og plast. Lyden blir generert av et enkelt rørblad, populært kalt rør eller flis, som vibrerer når man blåser.
Fylkesvei 6914
Før Trøndelag fylke ble opprettet 1. januar 2018 hadde veien betegnelsen Fylkesvei 170 (Nord-Trøndelag).
Klarinett
Klarinetten monteres før bruk og består av fem deler, fra toppen: munnstykke, pærestykke (kalles også tønne), øvre klaviaturdel, nedre klaviaturdel og klokkestykke.
En person som spiller klarinett, kalles en klarinettist.
Klarinettfamilien
Klarinetten er et av instrumentene i klarinettfamilien, denne består av følgende instrumenter med liknende konstruksjon:
Denner-familien
På 1700-tallet i Nürnberg videreutviklet Johann Christoph Denner et blokkfløyteliknende instrument kalt chalumeau. Denners utgangspunkt var en chalumeau med register fra lille F til enstrøken G, et instrument uten klaffer og med 8 hull. Ved å legge en registerklaff på venstre hånds tommel, gjorde Denner det mulig å overblåse klarinetten.
Fordi klarinetten overblåser partallstonene i overtonerekken (se under «Transposisjon, omfang og akustikk»), manglet Denner enstrøkne A, B og H. Dette førte til at klarinetten fikk ikke bare en, men to nye klaffer. Registerklaffen alene gav en A, venstre hånds pekefinger en B, og begge sammen en H, men av svært dårlig kvalitet. Videreutviklingen herfra ble A-klaffen slik vi kjenner den i dag, og et mindre registerhull plassert høyere oppe på klarinetten, som sammen med A-klaffen gav en B og ikke H. Ved å utvide klarinettens omfang nedover til lille E, fikk man også den lengden man behøvde for å produsere enstrøken H. Denne, klarinettens tredje klaff, ble oppfunnet av Denners sønn, Jacob Denner, rundt 1740.
Den tyske klarinetten
På starten av 1800-tallet eksperimenterte den russiskfødte Iwan Müller med boring, form og plassering på fingerhullene i tillegg til klaffene. Forskjellige varianter av denne spredte seg vidt omkring i det påfølgende hundreåret. I Tyskland ble den bearbeidet av J.A. Heckel, Carl Bärmann og også Oskar Oehler. Klarinetten fikk nå over 20 klaffer. Oehlers versjon av klarinetten er mye brukt i Tyskland, Østerrike og i Øst-Europa. Andre steder har bruken gått markant ned.
Den franske klarinetten
Auguste Buffet og Hyacinthe Klosé utarbeidet i 1844 en klarinett som også kalles «den franske klarinetten». Denne klarinetten brukte enkelte av Böhmerfløytas tekniske løsninger. Av den grunn kalles også systemet til den franske klarinetten for «böhmsystemet» Oehlers system (den tyske klarinetten) mistet terreng til den franske klarinetten utover 1900-tallet. Den franske klarinetten er nå den mest utbredte.
Transposisjon, omfang og akustikk
Klarinetten har et normalt register fra lille E til firestrøken C på instrumentet. Klarinettene fra Basetthorn og nedover har klaffer som gjør det mulig å spille lille Ess eller lille C på instrumentet.
En analyse av klarinettens overtone vil vise at det er stor overvekt av tonene av partall i overtonerekken. Dette gjenspeiler seg i klarinettens overblåste register hvor første mulige overblåsing på klarinett er 1 oktav+ ren kvint, altså tone nr 2 i overtonerekken. Neste overblåsing blir så tone nr 4 i overtonerekken, osv.
Det var i Mannheim i 1777 at Mozart første gang hørte klarinett. Mannheim-orkesteret ble regnet som Tysklands beste, og Mozart skrev hjem til sin far: «Du kan ikke tenke deg for en vidunderlig virkning en symfoni med fløyter, oboer og klarinetter har.» Da han skrev Haffner-symfonien, brukte han en serenade han hadde komponert året før, og laget den om til en symfoni. Han skrev ut to ekstrastemmer til to fløyter og til to klarinetter, fordi man i 1782 ennå ikke hadde fått klarinetter i Salzburg. Sommeren 1788 skrev Mozart blant annet g-moll-symfonien (K550) uten klarinetter. Siden føyde han imidlertid to klarinetter til, og gav dem flere av obo-partiene. Side-temaet i første sats går i dur, og her lot Mozart klarinettene overta partiet. Når temaet kommer igjen i reprisen i moll, virker det dobbelt sårt når det tas opp av oboene. Eulenburgs partitur-utgave har den opprinnelige instrumenteringen, mens Philharmonia har den reviderte.
Litteratur
Brymer, Jack, «Clarinet», Kahn & Averill, London, 1990
Toyota Publica
Toyota Publica ble produsert av Toyota fra 1961 til 1978 og var ment å være en kompakt familiebil.
Den ble bygget i 17 år og ble oppgradert og ansiktsløftet flere ganger. De første variantene var luftavkjølte boxer-motorer, men det ble snart gått over til vannavkjølte rekke-firer-motorer. Senere ble det brukt motorer fra Toyotas K-serie, som var i Corolla og Starlet gjennom hele 70-tallet.
Publica fikk en alvorlig ansiktsløftning i 1973 og holdt løpet ut. Denne, kalt KP-30, var mer lik de andre bilene Toyota hadde på markedet i den samme tiden, men Publica ble besluttet nedlagt da Starlet begynte å få tak på markedet etter sin lansering i samme år som KP-30 kom ut.
Ulrika Eleonora av Danmark
Ulrika Eleonora den eldre (født 11. september 1656, død 26. juli 1693) var svensk dronning. Datter av Frederik III av Danmark og Norge og Sophie Amalie. Gift 6. mai 1680 med Karl XI. Mor blant annet til Karl XII og Ulrika Eleonora d.y.
Rémire
Rémire er ei øy i Amirantene tilhørende Seychellene i Indiahavet.
Navn
Opphavet til øyas navn er ukjent. Den er også kalt Eagle, etter et britisk skip som var innom i 1771.
Geografi
Øya er en del av Amirantene. Den ligger 245 km sørvest av Seychellenes hovedøy Mahé og 25 km sør for Africaøyene. Rémire-revet ligger nordøst for øya. Rémire har et areal på 0,27 km².
Rémire er yngleplass for karett og suppeskilpadde. Kjempeskilpadde er introdusert til øya, der arten ikke tidligere har levd. Rémire hadde i 2013 en bestand på 10–20 kjempeskilpadder.
Kilehalelire, madagaskarturteldue og rødvever hekker på øya. Det finnes også smånoddy og alveterne. Fuglebestanden på Rémire gikk fram til 1950-tallet ned som følge av eggsanking og sotternen forsvant fra øya som følge av dette. Introduserte rotter er også et problem for fuglelivet. Gråspurv og påfugl er fremmede arter som finnes på Rémire.
Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.
Samfunn og økonomi
Folketellingen i 2002 viste et innbyggertall på seks.
Det drives jordbruk og fiske i liten skala. Fra slutten av 1800-tallet ble det tatt ut guano fra øya, inntil det i 1905 ikke var mer igjen å utvinne. Det var også produksjon av tømmer fra casuarina. I første halvdel av 1900-tallet ble det samlet egg.
Det er kokosplantasje på øya og det finnes overnattingsmuligheter for turister. Ramire eies av den seychelliske stat og forvaltes av det statlige selskapet Islands Development Company. Det er flystripe på øya.
Vojtěch Štursa
Vojtěch Štursa (født 3. august 1995) er en tsjekkisk skihopper.
Štursa debuterte i verdenscupen på Lillehammer 3. desember 2011 med en 49. plass. Men det skulle ta fem år før han tok sitt første verdenscuppoeng under det første rennet av 2016/17-sesongen i Ruka den 25. november 2016. Da kom han på en 30. plass. Hans beste plassering i verdenscupen er en 8. plass fra Engelberg 18. desember 2016.
Under et Sommer Grand Prix-renn i Tsjajkovskij den 11. september 2016 kom han på 3. plass.
Han deltok for Tsjekkia under Vinter-OL 2018, hvor han ikke kvalifiserte seg til normalbakkerennet, og var med på Tsjekkias lag under lagkonkurransen, hvor de kom på 10. plass, og det var ikke nok for å komme seg til finaleomgangen. I samme OL vakte det kontroverser i media da Štursa la ut et bilde av seg selv på sosiale medier hvor han poserte i bar overkropp og fremsto som svært mager. Det ble trukket paralleller til bildene av Sven Hannawald som i slutten av 1990-årene var sykelig tynn.
Björn Morgan Enqvist
Björn Morgan Enqvist (født 12. oktober 1977 i Lund) er en svensk tidligere fotballspiller. Enqvist, som var midtbanespiller, har spilt for flere klubber, mest kjent Trelleborgs FF og Malmö FF i Allsvenskan, samt VPS i Veikkausliiga. Enqvist hadde et opphold i Crystal Palace som ung spiller, men spilte aldri A-lagsfotball for laget. Han har også spilt for en rekke klubber i lavere divisjoner i Hellas og på Kypros, samt for svenske GAIS i Superettan.
Siffer (TV-program)
Siffer er et norsk populærvitenskapelig underholdningsprogram med Jo Røislien som ble sendt på NRK1 i 2011. I programmet fortalte og forklarte programleder om ulike temaer innen tall, matematikk og statistikk. Konsepter ble formidlet gjennom illustrasjoner, intervjuer, animasjoner, konkurranser og eksperimenter.
Episoden om spillteori inneholdt et intervju med den amerikanske spillteoretikeren og nobelprisvinneren John Forbes Nash jr., som svært sjelden opptrådte i media.
Premieren ble sett av 543 000, noe som gav en markedsandel på 32,3 prosent.
Bok
I forlengelsen av serien ble det utgitt en bok på Versal Forlag (Siffer, av Jo Røislien og Magnus Nome).
Nordtvet skole
Nordtvet skole er en forsterket barneskole skole på Kalbakken nordøst i Oslo, i bydel Grorud. Skolen har klasser fra 1. til 7. trinn, og egne klasser for barn med læringsvansker samt for barn med autisme.
Skolen ligger i tilknytning til Deichmanske biblioteks avdeling på Nordtvet, og er også nabo til Nordtvet bad.
NFS
NFS kan stå for
Norsk Fysisk Selskap
Norsk Fysisk Selskap (NFS) er en norsk organisasjon som ble offisielt grunnlagt i 1953. Formålet er å fremme forskning, opplysning og samarbeid på fysikkens områder.
NFS utgir tidsskriftet Fra Fysikkens Verden.
Junior-VM i synkronsvømming 2004
Junior-VM i synkronsvømming 2004 (junior-VM i synkronsvømming) ble arrangert i Montréal i Canada i 2004.
OLFI
(Ordre, lager, faktura, innkjøp)
EPA
EPA kan bety:
Lieven
Lieven (russisk: Ливен), von Liewen eller Liwe, var en opprinnelig baltisk adelig slekt. En gren er svensk, en annen gren russisk.
Mariupol
I Mariupol fantes tungindustri som jern-, stål- og kjemisk industri.
Selv om nesten halvparten av befolkningen ser seg som etniske ukrainere taler de fleste av dem russisk eller blandingsspråket surzjyk. Byen har også en relativt stor minoritet grekere (drøyt 4 prosent).
Byen ble utsatt for kraftig bombardement og fikk omfattende skader under Russlands invasjon av Ukraina 2022. Deretter fulgte en sterk innsats for å russifisere byen.
Historie
Byen ble grunnlagt i 1778 og var lenge et sentrum for gresk svartehavskultur (pontosgrekere), og frem til slutten av 1800-tallet utgjorde grekerne flertallet i byen. Også navnet er av gresk opphav (Μαριούπολη/Marioýpoli). Det har sammenheng med hodegetria-ikonet av den hellige Theotokos og Jomfru Maria. Byen var også hjemsted for den berømte maleren Arkhip Kuindzji.
På 1800-tallet var byen administrativt sentrum for ujezd Mariupol i guvernementet Jekaterinoslav.
Kinsarvik helikopterplass, Vetlemoen
Kinsarvik helikopterplass, Vetlemoen er en helikopterplass for Ullensvang og Eidfjord. Operatøren er Ullensvang herad. Banedekket er asfalt.
Mariupol
Historie
Etter det tyske overfall på Sovjetunionen den 22. juni 1941 kom byen under tysk okkupasjon fra 8. oktober 1941 til 10. september 1943. Byen led stor skade, en stor del av den jødiske befolkning (i 1926 utgjorde de ca. 11 %) ble offer for holocaust. Ved begynnelsen av okkupasjonen hadde byen rundt 241,000 innbyggere; i slutten av 1943 bare 85,000, det vil si en reduksjon på 65 prosent. Mange mariupolere ble i 1942 deportert til tvangsarbeid i Tyskland, og kunne ikke vende hjem før i 1945.
Etter andre verdenskrig ble byen raskt gjenoppbygd, og gjenvant raskt sitt gamle innbyggertall. I 1989 var befolkningen på langt mer enn en halv million. Det var bygd mye industri, og havnen var kraftig utvidet. Fra 1948 til 1989 var byen oppkalt etter den sovjetiske funksjonæren Andrej Aleksandrovitsj Zjdanov (Жданов).
Russiske angrep i 2022
Under Russlands invasjon av Ukraina 2022 ble Mariupol angrepet av russiske styrker som bombarderte og beleiret byen i flere uker. Det meste av Mariupol ble ødelagt. Ukrainske og russiske myndigheter har hevdet at over 5000 sivile mennesker har blitt drept.
Et barnesykehus med fødeklinikk ble skadet i en stor eksplosjon. Russlands utenriksminister Sergej Lavrov hevdet, uten å framlegge bevis, at det ikke var pasienter der og at sykehuset i stedet ble brukt av ukrainske nasjonalister. Den russiske ambassaden i London hevdet via Twitter at bilder av den høygravide kvinnen Mariana Visjegirskaja som ble båret ut under angrepet, var en realistisk sminket skuespiller. Disse tweetene ble slettet av Twitter for brudd på retningslinjene deres. Dagen etter angrepet fikk Marina Visjegirskaja en datter, Veronika.
Den russiske obersten Mikhail Mizintsev er av flere medier antatt å være lederen for angrepet.
Under forsøk på evakuering er sivile ukrainere blitt beskutt av russiske styrker.
De russiske styrkene har nektet Røde Kors å frakte inn humanitære forsyninger.
Russerne har sendt flere tusen sivile innbyggere fra byen til Russland. Russiske medier omtaler dette som en redningsaksjon, mens Ukraina bruker begreper som «tvangsflyttet». Mange historier er kommet fram om personer som er blitt hentet ut fra Mariupol mot sin vilje og sendt til Russland uten mulighet til å få vende tilbake til Ukraina.
Tsjetsjenske styrker under kommando av Ramzan Kadyrov deltok på russisk side i angrepet mot byen.
Ifølge den russiske regjeringens talsperson Dmitrij Peskov ble angrepene mot Mariupol gjennomført for å «renske» byen for «nasjonalister».
Den delen av sivilbefolkningen som ikke var blitt drept eller hadde flyktet, rundt 100 000 personer, hadde svært vanskelige forhold. Lederen for FN-organisasjonen Verdens matvareprogram, David Beasley, sa at innbyggerne i Mariupol ble sultet ihjel under beleiringen.
Amnesty International anklaget Russland for krigsforbrytelser i Mariupol, spesielt basert på at Russland har forhindret evakuering av sivile og at Russland har beskutt sivile.
Josep Borrell, representant for sikkerhets- og utenrikspolitikk i EU, omtalte hendelsene i Mariupol som massive krigsforbrytelser, med vilkårlig bombardering og drap.
21. april hevdet Russland å ha tatt Mariupol. Den russiske bombingen av byen fortsatte. 29. april ble et feltsykehus bombet.
Rundt 19. mai 2022 overgav de siste ukrainske forsvarerne seg.
Russlands versjon
En av bygningene som ble ødelagt, var teatret i Mariupol. Rundt 300 ukrainere døde i bombingen. Den russiske FN-utsendingen Vasily Nebenzya hevdet, uten å framlegge bevis, at påstandene om bombingen av teatret var usannheter som ble spredd i vestlige land.
Generalmajor Igor Kansjenkov, talsmann for det russiske forsvarsministeriet, hevdet, uten å framlegge bevis, at alle krigsforbrytelsene i Mariupol er blitt begått av «nynazister» som er blitt innesperret i byen.
Den russiske journalisten Aleksandr Nevzorov ble dømt til 8 år i fengsel for å ha spredt det russiske myndigheter kaller falske nyheter, ved å si at russiske styrker bevisst bombet et sykehus for mødre og nyfødte barn i Mariupol.
Organisasjonen for Sikkerhet og samarbeid i Europa (OSSE)
OSSE, hvor Russland er medlem, gransket saken. Rapporten etter granskningen slo fast, basert på svært omfattende kildemateriale, at Russland har begått krigsforbrytelser ved å bombe barnesykehuset og fødeklinikken i Mariupol. Russland bestred rapporten. Russland ble bedt om å komme med bevismateriale for sitt syn på saken, men unnlot å gjøre det.
Rapporten viste også til brudd på menneskerettighetene, inkludert plyndring, kidnapping, tortur, bruk av unøyaktige våpen, kjønnsorientert vold og angrep mot sivile mål.
Russlands målrettede drap og bortføring av personer utgjør forbrytelser mot menneskeheten, ifølge rapporten på 108 sider.
Næringsliv
Mariupol var fram til Russlands invasjon av Ukraina 2022 et betydelig industrisentrum og en internasjonal havn. Byen hørte til Ukrainas viktigste industriområder. Her var metallurgikombinater (som Asovstal og Illitsj jern- og stålverk) som bidro vesentlig til landets eksport. En stor arbeidsgiver var maskinbyggselskapet Asovmasj. Her var også solarindustri.
Det store jernverket til Azovstal ble påført store skader under de russiske angrepene i 2022.
Athens (Ohio)
Athens er den største byen og administrasjonssenter i Athens County, Ohio, USA. Den hadde 21,342 innbyggere (2000).